কাকপথাৰৰ ডিৰাকত নাগৰিকত্ব সংশোধনী বিধেয়ক ২০১৬ বাতিলৰ দাবীত মঙলবাৰে বৃহৎ প্ৰতিবাদী সমদলৰ লগতে জন জাগৰণ সভা অনুষ্ঠিত হয় ৷ বৰ ডিৰাক ৰাজহুৱা খেলপথাৰৰ পৰা আৰম্ভ হোৱা সমদলটো ডিৰাক চাৰিআলি খেলপথাৰলৈ পৰিভ্ৰমণ কৰে ৷ উল্লেখ্য যে তিনি সহস্ৰাধিক ৰাইজে অংশগ্ৰহণ কৰা কাৰ্যসূচীটোত কৃষক মুক্তি সংগ্ৰাম সমিতিৰ উপদেষ্টা বেদান্ত লস্কৰ, গণ শিল্পী ৰাজীৱ শদিয়াৰ লগতে বহু ছাত্ৰ নেতাই অংশগ্ৰহণ কৰে ৷ অন্যহাতে দেশপ্ৰেমমূলক গান গাই বিধেয়ক বাতিল কৰিবলৈ আহ্বান জনায় শিল্পী ৰাজীৱ শদিয়াই ৷ উল্লেখযোগ্য যে বেদান্ত লস্কৰৰ লগতে শিল্পী ৰাজীৱ শদিয়াইও সাংবাদিক অজিত ভূঞা আৰু নিতুমনি শইকীয়াক মন্ত্ৰী হিমন্ত বিশ্ব শৰ্মাই কৰা অপমান গৰিহণাৰ যোগ্য বুলি উল্লেখ কৰে।
ডিৰাকত বিধেয়কৰ বিৰুদ্ধে বৃহৎ প্ৰতিবাদী সমদল